«Եղան նաեւ առաջարկներ՝ դադարեցնելու պետական աջակցությանը ներկայացված հայտերի քննարկումները: Ներկաներից Արայիկ Մանուկյանը, ես ու գուցե էլի մարդիկ, համամիտ լինելով, որ ինչպես օրենքի նախագիծը, այնպես էլ կանոնակարգը թերի են, առաջարկեցինք, որ ընդհանուր բյուջեի կատարման եւ աշխատանքները չդադարեցնելու համար, որն առանց այդ էլ 2 տարի է, ինչ պարալիզացված է, կարելի է սեղմ ժամկետներում շտկել այդ բացերը, իսկ արդեն կատարված անօրինակ ֆինանսական հատկացումները, որոնց մասին արդեն հրապարակվել է, կարող են ուսումնասիրվել, եւ անհրաժեշտության դեպքում թող կասեցվեն՝ ետ պահանջելով հատկացված գումարները: Թացը չորի հետ չպետք է խառնել եւ փորձել ջուրը գցել այն հայտատուների աշխատանքները, որոնք արդեն երրորդ տարին է, ինչ սպասում են իրենց նախագծերի վերաբերյալ որոշումներին: